Il-vittmi tal-vjolenza domestika se jingħataw għajnuna legali speċjalizzata b'xejn mill-Ministeru għall-Ġustizzja. Fi stqarrija l-Ministeru qal li s-servizz se jitmexxa mill-Aġenzija tal-Għajnuna Legali. Intqal li l-assistenza legali bla ħlas lill-vittmi tal-vjolenza toħroġ mill-Att dwar il-Vjolenza Domestika u Vjolenza Abbażi tal-Ġeneru fil-Liġijiet ta' Malta, implimentati minn dan il-Gvern f'Mejju tal-2018. Il-Ministeru qal li aktar nies ġew esposti għall-vjolenza domestika waqt il-pandemija tal-coronavirus. "Din l-inizjattiva, li se ssaħħaħ servizz eżistenti, hija ntiża sabiex tgħin aktar lill-vittmi tal-vjolenza domestika f'dawn iċ-ċirkostanzi straordinarji u tingħata assistenza legali ta' kwalità effettiva," qal il-Ministeru. Se jitniedu numru għall-assistena immedjata 24 siegħa kuljum. Persuna li ċċempel tingħata appuntament sa ftit sigħat wara ma' avukat speċjalizzat f'dan il-qasam. Din l-assistenza legali se tkun bla ħlas. Ġew ingaġġati numru ta' avukati biex joffru dan is-servizzi mit-Tnejn sal-Ġimgħa, mid-9:00am sat-3.30pm. Il-Ministru għall-Ġustizzja Edward Zammit Lewis u s-Segretarju Parlamentari għall-Ugwaljanza Rosianne Cutajar sostnew li din hija miżura oħra fost katina ta' miżuri sabiex tingħeleb il-pjaga soċjali tal-vjolenza domestika, speċjalment fiż-żminijiet straordinarji u bla preċedent li qed naffaċċjaw bħalissa. Intqal li din l-inizjattiva nibtet waqt video-conference mal-MEP Miriam Dalli dwar is-suġġett tal-vjolenza domestika. It-talba għall-għajnuna tista' tintalab fuq: Email: domesticviolence.legalaidmalta@gov.mt Mobile: 7974 7974 (24 siegħa) Telephone: 2567 4330 (9am – 3:30pm, mit-Tnejn sal-Ġimgħa) Il-Maltin l-aktar vittmi ta' vjolenza domestika emozzjonali u fiżika .td_uid_3_5ee4d88851144_rand.td-a-rec-img{text-align:left}.td_uid_3_5ee4d88851144_rand.td-a-rec-img img{margin:0 auto 0 0}